Ma lugesin  ja mõtlesin, kas proua on rumal või ainult mängib, täites kellegi korraldusi? Kuna olin ise rahvuslaste ürituse korraldaja, siis tean asja täpselt. Mingit konflikti ega ka algekest ei olnud. Esiteks oli rahvuslaste protestimiiting planeeritud kolm tundi hiljem ja teiseks peale Politsei "soovitust" küsisime luba teha oma üritus Raadi järve teisel kaldal, seda me muidugi ei saanud ja seaduskuulekatena jätsime oma ürituse ära. Muide minuga suhtles keegi meessoost konstaabel, kes oli väga viisakas ja asjalik.  Proua Saare olemasolust lugesin alles eilsest Postimehest, kes siis proua telefoni punaseks helistas? Rahvuslased rõhutasid algusest peale, et ei soovi konflikti ja tegid juba planeerimise faasis kõik selle vältimiseks. Miks valetate meie peale Proua Saar?